b'\n_START_ARTICLE_\nSa\xc5\xa1o Filipovski\n_START_SECTION_\nTrenerska kariera\n_START_PARAGRAPH_\nFilipovski je za\xc4\x8del kot pomo\xc4\x8dnik trenerja pri klubu Union Olimpija med letoma 1996 in 2003, ko je bil pomo\xc4\x8dnik Zmaga Sagadina, med letoma 2003 in 2005 pa je prevzel vodenje kluba kot glavni trener. V kratkem obdobju med koncem leta 2005 in prvem delu leta 2006 se je kot glavni trener k Olimpiji vrnil Sagadin, Filipovski pa je ponovno deloval kot njegov pomo\xc4\x8dnik. Nato je uprava kluba za trenerja sredi leta 2006 postavila Toma Mahori\xc4\x8da, Filipovski pa je prevzel poljski klub Tur\xc3\xb3w Zgorzelec, ki ga je uspe\xc5\xa1no vodil do leta 2009. Leta 2011 je bil pomo\xc4\x8dnik trenerja v CSKA Moskva, v za\xc4\x8detku leta 2011 je postal glavni trener rimskega kluba Pallacanestro Virtus Roma. Junija 2011  se je vrnil v Olimpijo kot glavni trener.'